દેશના અનેક ભાગોમાં કુદરતે તેના અલગ-અલગ રૂપ બતાવ્યાં છે. ઉત્તરાખંડમાં ચાર સ્થળોએ વાદળો ફાટતાં પૂરની સ્થિતિ સર્જાઇ છે અને આગામી ૩૬ કલાક માટે એલર્ટ જારી કરી દેવાયું છે તો બીજી બાજુ પશ્ચિમ બંગાળમાં ભારે વરસાદ સાથે વીજળી પડતાં નવ લોકો માર્યા ગયાં છે અને ૧૪ને ઇજા પહોંચી છે. રાજસ્થાન સહિતના અનેક રાજ્યોમાં આગઝરતી ગરમી પડી રહી છે. ચુરુમાં તાપમાન વધીને ૪૯.૭ ડિગ્રી સેલ્સિયસે પહોંચી ગયું છે.